Oppilas voi samalla osaamisella saada seiskan tai ysin – Opetushallitus lupaa tarkentaa epäreiluksi koettua päättöarviointia - Kotimaa | HS.fi
Tutkimustulokset osoittavat, että oppilaan päättöarvosana ja osaaminen voivat poiketa toisistaan huomattavasti.
Oppilas voi samalla osaamisella saada seiskan tai ysin – Opetushallitus lupaa tarkentaa epäreiluksi koettua pä
Peruskoulun päättötodistuksen arvosanoilla haetaan toisen asteen koulutukseen. Nyt Opetushallitus aikoo tarkentaa todistusten arviointikriteerejä. (KUVA: Antti Aimo-Koivisto)
Opetushallitus laatii tarkemmat kriteerit perusopetuksen päättöarviointiin.
HS uutisoi toukokuussahttps://www.hs.fi/sunnuntai/art-2000005695041.html, että suomalaisten peruskoulujen arviointitavat ovat kirjavat. Tämä johtaa siihen, että samalla osaamisella voi koulusta ja opettajasta riippuen saada seiskan, kasin tai ysin.
Myös Opetushallitus viittaa tiedotteessaanhttps://www.oph.fi/ajankohtaista/tiedotteet/101/0/opetushallitus_laatii_tarkemmat_kriteerit_paattoarviointiin tutkimustuloksiin, joista ilmenee, että oppilaan päättöarvosana ja oppimistulosten arvioinneissa osoittama osaaminen voivat poiketa toisistaan huomattavasti.
Vaihtelevat arviointitavat voivat vaarantaa oppilaiden oikeusturvan. Peruskoulun päättötodistuksen arvosanoilla yhdeksännen luokan päättävät nuoret hakevat toisen asteen koulutukseen eli lukioon tai ammatilliseen koulutukseen.
Nykyisissä opetussuunnitelman perusteissa on määritelty, mitä oppilaan tulee osata, jotta hän saa päättötodistukseen arvosanan 8. Kuvaukset on laadittu myös tämän ylittävälle ja alittavalle osaamiselle. Nyt opettajat vaativat, että myös arvosanalle 5 pitäisi antaa selkeät kriteerit.
Uudet arviointikriteerit valmistuvat kevääseen 2020 mennessä. Tuolloin päättöarviointi tehdään ensimmäisen kerran uusien perusopetuksen opetussuunnitelmien mukaan.
Lyhyesti: Peruskoulun päättöarvioinnin voi yhtenäistää
28.5. 18:28
Koulutodistus Seuraa